钦定古今图书集成/明伦汇编/家范典/第015卷 > 班固白虎通 > 《诛伐》
## 钦定古今图书集成/明伦汇编/家范典/第015卷 > 班固白虎通 > 《诛伐》

子得为父报仇者，臣子于君父，其义一也。忠臣孝子
所以不能已，以恩义不可夺也。故曰：“父之仇不与共
天下。”《春秋传》曰：“子不复仇”，非子父母以义见煞。子不
复仇者，为往来不止也。

《春秋》曰：“父不受诛，子复仇可。”诛犹责也。诛其人，责其
罪，极其过恶。《春秋》曰：“楚子虎诱蔡侯般，煞之于申。”《传》
曰：“诛君之子”，不立讨者何谓？讨犹除也。欲言臣当扫
除君之贼。《春秋》曰：“卫人煞州吁于濮。”《传》曰：其称人何？
讨贼之辞也。